Tacrawt ẓẓayen skelsen-tt deg ugezdu n Sṭif, s tmettant n 3 n yimdanen akked 50 iḍen d imejraḥ deg 42 n yisehwa n ubrid.
Imsukksen n Umesten aɣarim gan daɣen tigawin n usensi n 2976 n yimeḍqan n tmessin ladɣa wid yettilin deg temdinin akked lluzinat i skelsen deg wakal akk n tmurt.
Seg yidis-iḍen, yiwen n uɣrud n 4663 n yimeggiyen n Umesten aɣarim, yesɛan isellunen yemgarden, akked 670 n tkeṛṛusin yettawin imejraḥ, akked 455 n yikamyunen n usexsi n tmess i d-sgerwen deg yiwet n twala i wakken ad gen timzal n usḥulfu n yiɣermanen akked ufraḍ amatu n yigmamen deg 48 n yigezda, deg ukatar n umennuɣ mgal n uzuzzer n Unfafad Buqacuc (Covid-19).
Ɣef wakken i d-yenna uɣbalu-nni, tiyunin n Umesten aɣarim gan, deg twala-nni, 896 n temzal n usḥulfu deg 48 n yigezda n tmurt i wakken ad smektin i yiɣermanen dakken yessefk ad nqader akman akked yilugan n n usmecceq anmetti, akked 613 n temzal n ufraḍ akked uzizdeg iḥuzan "akk tidumṣukin, timṣukin tinagdudin akked tusligin, igmamen akked tzenqatin", i rnan nnan-d.
kab_Latn kab_Latn kab_Latn kab_Latn